b'\n_START_ARTICLE_\nThom Yorke\n_START_SECTION_\nVarhaiset vuodet\n_START_PARAGRAPH_\nYorken vasen silm\xc3\xa4 on ollut syntym\xc3\xa4st\xc3\xa4 l\xc3\xa4htien halvaantunut, mink\xc3\xa4 vuoksi h\xc3\xa4n joutui l\xc3\xa4pik\xc3\xa4ym\xc3\xa4\xc3\xa4n el\xc3\xa4m\xc3\xa4ns\xc3\xa4 ensimm\xc3\xa4isen viiden vuoden aikana useita erilaisia leikkauksia ja operaatioita. N\xc3\xa4m\xc3\xa4 operaatiot olivat kuitenkin Yorken mukaan h\xc3\xa4tik\xc3\xb6iden tehtyj\xc3\xa4, ja j\xc3\xa4ttiv\xc3\xa4t silm\xc3\xa4n l\xc3\xa4hes sokeaksi ja tunnukseksi lazy eyen ("laiska silm\xc3\xa4n"), jonka takia h\xc3\xa4nen toinen silm\xc3\xa4ns\xc3\xa4 on suurempi kuin toinen. Luokkatoverit kutsuivat h\xc3\xa4nt\xc3\xa4 usein lempinimell\xc3\xa4 Salamander ("salamanteri"). T\xc3\xa4m\xc3\xa4 poikkeavuus, sek\xc3\xa4 se ett\xc3\xa4 Yorket muuttivat koko Thomin lapsuuden ajan usein, vaikeuttivat huomattavasti yst\xc3\xa4vien saamista, ja Yorken mukaan h\xc3\xa4nen lapsuuttaan leimasikin l\xc3\xa4hinn\xc3\xa4 yksin\xc3\xa4isyyden ja eristyneisyyden tunne._NEWLINE_Yorket asettuivat viimein asumaan Oxfordshireen ja Thom sai ensimm\xc3\xa4isen kitaransa 7-vuotiaana. Tuolloin h\xc3\xa4nen suurimpana inspiroijanaan toimi Queenin Brian May, jonka esiintymist\xc3\xa4 h\xc3\xa4n oli katsellut TV:st\xc3\xa4. Ensimm\xc3\xa4inen h\xc3\xa4nen s\xc3\xa4velt\xc3\xa4m\xc3\xa4ns\xc3\xa4 kappale \xe2\x80\x9dMushroom Cloud\xe2\x80\x9d kuvaili ydinr\xc3\xa4j\xc3\xa4hdyst\xc3\xa4. Kymmenvuotiaana h\xc3\xa4n liittyi ensimm\xc3\xa4iseen b\xc3\xa4ndiins\xc3\xa4 Adingdonin poikakoulussa. T\xc3\xa4ss\xc3\xa4 koulussa h\xc3\xa4n my\xc3\xb6s tapasi tulevat yhtyetoverinsa, Ed O\'Brienin, Phil Selwayn ja Colin Greenwoodin sek\xc3\xa4 Colinin nuoremman veljen, Jonnyn._NEWLINE_Yhtyeen nimi oli On A Friday koska perjantai oli ainoa p\xc3\xa4iv\xc3\xa4 jolloin sill\xc3\xa4 oli lupa harjoitella. B\xc3\xa4ndi osoitti h\xc3\xa4mm\xc3\xa4stytt\xc3\xa4v\xc3\xa4\xc3\xa4 pitk\xc3\xa4kestoisuutta ja selviytymiskyky\xc3\xa4 vaikka sen j\xc3\xa4senet meniv\xc3\xa4tkin eri yliopistoihin. Aikaa my\xc3\xb6ten On A Friday:sta kehittyi Radiohead. Aikaisessa vaiheessa Thom Yorke soitti kitaraa ja lauloi, sek\xc3\xa4 kehitti kappaleiden s\xc3\xa4vellys- ja sanoitustaitoaan. Vuonna 1987 Thom ja h\xc3\xa4nen silloinen tytt\xc3\xb6yst\xc3\xa4v\xc3\xa4ns\xc3\xa4 joutuivat auto-onnettomuuteen. Thom selvisi ilman suurempia vammoja, mutta h\xc3\xa4nen tytt\xc3\xb6yst\xc3\xa4v\xc3\xa4ns\xc3\xa4 sai onnettomuudesta pahoja vammoja niskaansa. T\xc3\xa4m\xc3\xa4 aiheutti Thomille autofobian ja kaikuja t\xc3\xa4st\xc3\xa4 voidaan kuulla Radioheadin kappaleissa "Airbag", "Killer Cars", ja "Stupid Car"._NEWLINE_Opiskellessaan Exeterin yliopistossa taidetta ja englannin kielt\xc3\xa4, Yorke ty\xc3\xb6skenteli DJ:n\xc3\xa4 opiskelijailloissa. H\xc3\xa4n oli my\xc3\xb6s osa-aikaisena ty\xc3\xb6ntekij\xc3\xa4n\xc3\xa4 psykiatrisessa sairaalassa. Toisena vuotenaan h\xc3\xa4n todella l\xc3\xb6ysi koulun Mac-tietokoneet ja innostui niist\xc3\xa4. Samoihin aikoihin h\xc3\xa4n my\xc3\xb6s tapasi Stanley Donwoodin, taiteilijan joka on vuodesta 1994 ollut t\xc3\xa4rke\xc3\xa4 osa Radioheadin albumien ja singlejen kansien ulkoasujen teossa. Thom Yorke on usein k\xc3\xa4ytt\xc3\xa4nyt salanimi\xc3\xa4 (\'The White Chocolate Farm\', \'Tchock\') ty\xc3\xb6skennelless\xc3\xa4\xc3\xa4n erilaisissa projekteissa Donwoodin kanssa. Vuonna 2001 he voittivat Grammyn parhaasta albumin ulkoasusta._NEWLINE_On A Friday yhdistyi uudelleen 1991 kun sen kaikki j\xc3\xa4senet olivat viimeistelleet loppututkintonsa. He saivat levytyssopimuksen Parlophone-levy-yhti\xc3\xb6lle ja vaihtoivat nimens\xc3\xa4 Radioheadiksi.'